54. ΑΠΟΦΑΣΙΣ ΥΠΟΥΡΓΟΥ   ΚΟΙΝΩΝΙΚΩΝ ΥΠΗΡΕΣΙΩΝ Αριθ. Ζ2β/3064 της 27 Αυγ./3 Σεπτ. 1973  (ΦΕΚ Β΄ 1006)  Περί καθορισμού διατηρητέων εγγράφων και στοιχείων του αρχείου των κεντρικών και περιφερειακών υπηρεσιών του Υπουργείου Κοινωνικών Υπηρεσιών, μετά την μικροφωτογράφησιν. Έχοντες υπ’ όψει: α)Το Ν.Δ. 1196/1972 «περί της δια μικροφωτογραφιών τηρήσεως του αρχείου των δημοσίων υπηρεσιών, Ν.Π.Δ.Δ. και Οργανισμών τοπικής αυτοδιοικήσεως και της αποδεικτικής αυτών ισχύος» (Α 109) (τόμ. 10 σελ. 190,41). β)Το Β.Δ. 750/1972 «περί ρυθμίσεως λεπτομερειών τινων δια την εφαρμογήν του Ν.Δ. 1196/1972» (Α 217) (τόμ. 10 σελ. 190,421). γ)Το Β.Δ. 172/1973 «περί των αρχείων των Κεντρικών και Περιφερειακών Υπηρεσιών του Υπουργείου Κοινωνικών Υπηρεσιών» (Α 55) (ανωτ. αριθ. 172). δ)ΥΠΚΥ υπ’ αριθ. Ζ2β/2251/εγκ. 320 από 15 Ιουν. 1973 «Διατηρητέα στοιχεία αρχείου μετά την μικροφωτογράφισιν», αποφασίζομεν: 1.Καθορίζομεν τας κατηγορίας, τον χρόνον ως και τον λόγον διατηρήσεως, μετά την μικροφωτογράφησιν, των πρωτοτύπων εγγράφων και λοιπών στοιχείων του αρχείου των κεντρικών περιφερειακών υπηρεσιών του Υπουργέιου Κοινωνικών Υπηρεσιών ως ακολούθως: α.Διατηρητέα εις το διηνεκές: Λόγω κοινωνικής, εθνικής ή ιστορικής αξίας του περιεχομένου των: 1)Πάσης φύσεως πρωτότυπα νόμων, Δ/των και αντίγραφα πράξεων του Υπουργικού Συμβουλίου μετά των εισηγητικών εκθέσεων αυτών. 2)Ουσιώδη έγγραφα, αφορώντα εις νομοπαρασκευαστικήν εργασίαν. 3)Έγγραφα εμφανίζοντα ιδιαίτερον ενδιαφέρον από κοινωνικής, ιστορικής και νομικής απόψεως. 4)Φάκελλοι αδειών ασκήσεως ιατρικού, οδοντιατρικού, παραϊατρικού και φαρμακευτικού επαγγέλματος ως και πιστοποιητικών αδειών βοηθών φαρμακείων. 5)Φάκελλοι αδειών χορηγήσεως τίτλου ειδικότητος ιατρών. 6)Φάκελλοι αναγνωρίσεως αλλοδαπών πτυχίων νοσοκόμων, βοηθών νοσοκόμων και φυσικοθεραπευτών. 7)Φάκελλοι αδειών ιδρύσεως και λειτουργίας παντός είδους ιδιωτικών κλινικών, εργαστηρίων, φυσικοθεραπευτηρίων, οδοντιατρείων, φαρμακείων και φαρμακαποθηκών. 8)Φάκελλοι εγκρίσεως πάσης φύσεως ιδιοσκευασμάτων εργαστηρίων και φαρμάκων. 9)Φάκελλοι αντιπροσώπων και βιομηχάνων φαρμακευτικών ειδών. 10)Φάκελλοι δειγματοληψιών φαρμάκων και αποτελεσμάτων αυτών. 11)Φάκελλοι παγίων αδειών προμηθείας και πωλήσεως υπό φαρμακείων ναρκωτικών φαρμάκων. 12)Στοιχεία μεταφερομένων οικισμών. Λόγω βασικής σημασίας του περιεχομένου των και συχνής χρήσεως αυτών: 1)Εγκύκλιοι ερμηνευτικαί νόμων, Δ/των και πράξεων του Υπουργικού Συμβουλίου, γνωμοδοτήσεις Ανωτάτου Συμβουλίου Δημοσίων Υπηρεσιών και Νομικού Συμβουλίου του Κράτους και αποφάσεις Συμβουλίου Επικρατείας και Ελεγκτικού Συνεδρίου του Κράτους. 2)Κανονιστικαί αποφάσεις και γενικώς σχέδια και αντίγραφα υπουργικών αποφάσεων, εκδιδομένων κατ’ εξουσιοδότησιν νόμου ή ειδική εντολή, δι’ ων θεμελιούνται, αναγνωρίζονται, τροποποιούνται ή καταργούνται δικαιώματα και υποχρεώσεις ή ευθύναι πάσης φύσεως. 3)Πράξεις συστάσεως, οργανισμοί και κανονισμοί λειτουργίας δημοσίας υπηρεσίας ή νομικού προσώπου δημοσίου δικαίου. 4)Καταστατικά και εσωτερικοί κανονισμοί λειτουργίας οικοδομικών συνεταιρισμών, ιδρυμάτων, σωματείων και συλλόγων, μετά των αποφάσεων εγκρίσεως τούτων. 5)Αποφάσεις νομαρχιακών συμβουλίων και Επιτροπών. 6)Μητρώα οριστικών τίτλων απαλλοτριώσεως ως και αγοράς ή ανταλλαγής ακινήτων. 7)Πάσης φύσεως μητρώα στεγαστικώς αποκατασταθέντων. 8)Αποφάσεις εγκρίσεως εφαρμογής προγραμμάτων στεγάσεως μετά των σχετικών φακέλλων προγραμματισμού. Ως αποτελούντα στοιχεία θεμελιώσεως δικαιωμάτων επί ακινήτου ή εννόμων συμφερόντων ή ευθυνών: 1)Αποφάσεις και λοιπά στοιχεία απαλλοτριώσεως εκτάσεων ή κτιρίων υπέρ του δημοσίου ή νομικών προσώπων δημοσίου δικαίου. 2)Εκθέσεις εκτιμητικών επιτροπών ακινήτων. 3)Αποφάσεις παραχωρήσεως κρατικών ακινήτων βάσει του άρθρ. 66 του Β.Δ. 330/60 δια κοινωφελείς σκοπούς, ως και αποφάσεις ανακλήσεως ή τροποποιήσεως παραχωρήσεων μετά των φακέλλων των δικαιολογητικών. 4)Παραχωρητήρια ή πάσης φύσεως οριστικοί ή προσωρινοί τίτλοι μεταβιβάσεως ακινήτων, μετά των φακέλλων των δικαιολογητικών, ως και αποφάσεις τροποποιήσεως ή ανακλήσεως πάσης φύσεως τίτλων. 5)Αποφάσεις προσκυρώσεως μετά των φακέλλων των δικαιολογητικών. 6)Αποφάσεις αναγνωρίσεως δικαιώματος ισοβίου οικήσεως μετά των δικαιολογητικών αυτών. Λόγω ανάγκης διατηρήσεως του πρωτοτύπου εις το πραγματικόν μέγεθος τούτου:   (Μετά την σελ. 36,56(α) Σελ. 36,57 Τεύχος 522 Σελ. 87 Υπουργείο Κοινωνικών Υπηρεσιών 35.Α.α.54    1)Πάσης φύσεως τοπογραφικά διαγράμματα και αποτυπώσεις. 2)Πάσης φύσεως κτηματολογικοί πίνακες και κτηματολογικά στοιχεία. 3)Εγκεκριμέναι πάσης φύσεως αρχιτεκτονικαί, στατικαί και λοιπαί μελέται κτιρίων του δημοσίου και των νομικών προσώπων δημοσίου δικαίου αρμοδιότητος Υπουργείου Κοινωνικών Υπηρεσιών. 4)Κανονισμοί και διαγράμματα πολυκατοικιών. β.Διατηρητέα επί 30ετίαν: Ως αποτελούντα στοιχεία θεμελιώσεως ή αποδείξεως εννόμων συμφερόντων και ευθυνών: 1)Γενικώς έγγραφα νομικού περιεχομένου, άτινα ενδεχομένως θεμελιούν ή αποδεικνύουν δικαιώματα ή υποχρεώσεις του δημοσίου έναντι τρίτων νομικών ή φυσικών προσώπων αναγόμενα εις την σφαίραν του ιδιωτικού δικαίου, διατηρούνται εις χρόνον απαιτούμενον δια την γενικήν παραγραφήν των αξιώσεων, ήτοι επί 30ετίαν από της εκδόσεώς των, εφ’ όσον εξεδόθησαν προ της ισχύος του Αστικού Κώδικος ( 3 Φεβρ. 1946) τηρουμένων των διατάξεων του άρθρ. 18 του Εισαγωγικού Νόμ. 2783/1941 των περί αστικής ευθύνης των δημοσίων υπαλλήλων διατάξεων του Νόμ. 1811/1951 «περί Κώδικος καταστάσεως δημοσίων διοικητικών υπαλλήλων», των περί παραγραφής αξιώσεων του Δημοσίου διατάξεων του Ν.Δ. 321/1969 «περί Κώδικος Δημοσίου Λογιστικού» ως και ετέρων ειδικώτερον μη κατονομαζομένων δια της παρούσης διατάξεων, δι’ ων προβλέπεται διάφορος χρόνος παραγραφής αξιώσεων. Ο κατά την προηγούμενην παράγραφον χρόνος διατηρήσεως των εγγράφων τούτων παρατείνεται αναλόγως εις τας περιπτώσεις επιμηκύνσεως του χρόνου της παραγραφής, ιδία συνεπεία αναστολής ή διακοπής ταύτης, των περιστατικών τούτων βεβαιουμένων υπό των αρμοδίων Υπηρεσιών. 2)Φάκελλοι υπηρετούντος προσωπικού, ων η 30ετής διατήρησις άρχεται από της καθ’ οιονδήποτε χρόνον λύσεως της υπαλληλικής σχέσεως. 3)Εκθέσεις επιθεωρητών περί ελέγχου, επιθεωρήσεως ή ανακρίσεως μετά των στοιχείων θεμελιώσεως τούτων, εφ’ όσον ήχθησαν ή ενδέχεται να αχθούν ενώπιον της δικαιοσύνης. γ.Διατηρητέα επί 20ετίαν: Ως αποτελούντα στοιχεία θεμελιώσεως ή αποδείξεως εννόμων συμφερόντων και ευθυνών: 1)Γενικώς έγγραφα ως τα περιγραφόμενα ανωτέρω εν παρ. β(1) της παρούσης, πλην όμως εκδοθέντα μετά την ισχύν του Α.Κ. (3 Φεβρ. 1946) τηρουμένων των εν τη παραγράφω ταύτη αναφερομένων περί ήσσοντος προθεσμίας παραγραφής των αξιώσεων. 2)Φάκελλοι διαχειριστικών υποθέσεων, εκ του περιεχομένου των οποίων εξαρτώνται συμφέροντα του δημοσίου ή ν.π.δ.δ., εφ’ όσον δεν συνετελέσθη ο έλεγχος τούτων. 3)Στοιχεία αφορώντα εις διαχείρισιν χρηματικού υλικού και απαλλαγήν υπολόγων. 4)Σχέδια αποφάσεων αναλήψεως και διαθέσεως χρηματικών ποσών.  Σελ. 36,58 Τεύχος 522 Σελ. 88 5)Λογιστικά στοιχεία, ως βιβλία και καρτέλλαι παρακολουθήσεως διακινήσεως πιστώσεων. 6)Αποδεικτικά στοιχεία διακινήσεως υλικού και εφοδίων. 7)Πάσης φύσεως συμβάσεις, πλην των συμβάσεων προμηθειών ων η 20ετής διατήρησις άρχετα από της λήξεως της ισχύος ή της πλήρους εκτελέσεως τούτων. Λόγω ανάγκης διατηρήσεως του πρωτοτύπου εις το πραγματικόν μέγεθος τούτου: 1)Τεχνικαί μελέται πάσης φύσεως εργασιών. δ.Διατηρητέα επί 10ετίαν: Λόγω βασικής σημασίας του περιεχομένου των και συχνής χρήσεως αυτών. 1)Εγκύκλιοι διαταγαί ουσιαστικού περιεχομένου. Ως αποτελούνταστοιχεία θεμελιώσεως ή αποδείξεως εννόμων συμφερόντων και ευθυνών: 1)Αντίγραφα αποφάσεων αναλήψεως και διαθέσεως χρηματικών ποσών. Λόγω σχέσεως προς χορηγηθέντα μακροπρόθεσμα δάνεια: 1)Αποφάσεις βεβαιώσεως χρεών προσφύγων: 2)Αποφάσεις διακανονισμού χρεών βάσει Ν.Δ. 4546/1966. 3)Αποφάσεις διαγραφής χρεών. ε.Διατηρητέα επί 3ετίαν: Πάντα τα μη κατονομαζόμενα εν παρ. 1 της παρούσης έγγραφα και στοιχεία του αρχείου διατηρούνται επί 3ετίαν από της εκδόσεώς των, καθ’ όσον τυγχάνουν συχνής χρήσεως και συνδέονται με τρέχοντα θέματα. 2)Καθορίζομεν υποχρεωτικήν την διατήρησιν εν τω αρχείω των εν παρ. 1 της παρούσης κατονομαζομένων κατά κατηγορίας εγγράφων και στοιχείων, δι’ όσον χρόνον προβλέπεται δι’ εκάστην των κατηγοριών τούτων. 3)Καθορίζομεν υποχρεωτικήν την παράδοσιν εις τα Γενικά Αρχεία του Κράτους των μικροφωτογραφηθέντων και μη διατηρητέων κατά τα ως άνω μετά την μικροφωτογράφησιν εγγράφων και στοιχείων του αρχείου ως και εκείνων, ων έληξεν ο χρόνος της διατηρήσεως, εφ’ όσον κρίνονται υπ’ αυτών ως έχοντα «ιστορικόν ενδιαφέρον». 4)Χαρακτηρίζομεν ως άχρηστα και ακταστρεπτέα δι’ εκποιήσεως κατά τας κειμένας διατάξεις προς πολτοποίησιν τα έγγραφα και στοιχεία του αρχείου, άτινα δεν υπόκεινται εις διατήρησιν ή παράδοσιν εις τα Γενικά Αρχεία του Κράτους κατά τα ανωτέρω. 5)Η ισχύς της παρούσης άρχεται μετά την έναρξιν της μικροφωτογραφήσεως συμφώνως προς τους ορισμούς και την διαδικασίαν των σχετικών (α) και (β). Η παρούσα δημοσιευθήτω εις την Εφημερίδα της Κυβερνήσεως.   35.Α.α.54 Υπουργείο Κοινωνικών Υπηρεσιών     